1. ΠΡΟΕΔΡΙΚΟΝ ΔΙΑΤΑΓΜΑ της 18/21 Νοεμ. 1929 Περί εγγραφών, εξετάσεων κλπ. εν τοις σχολείοις της στοιχειώδους εκπαιδεύσεως. Έχοντες υπ’ όψει τον Νόμ. 4397 «περί στοιχειώδους εκπαιδεύσεως» και το υπ’ αριθ. 397/1929 πρακτικόν συνεδριάσεως του Συμβουλίου της Επικρατείας, προτάσει του Υπουργού Παιδείας και Θρησκευμάτων, αποφασίζομεν και διατάσσομεν: ΚΕΦΑΛΑΙΟΝ Α΄ Σχολική Περιφέρεια Άρθρ.1-1.Έκαστον σχολείον στοιχειώδους Εκπαιδεύσεως έχει ιδίαν σχολικήν περιφέρειαν. Όπου λειτουργούσι πλείονα του ενός σχολεία, την περιφέρειαν εκάστου ορίζει το τοπικόν Εποπτικόν Συμβούλιον. Το αυτό Συμβούλιον ορίζει εις τίνα σχολικήν περιφέρειαν υπάγονται οι συνοικισμοί, εν οις δεν λειτουργεί σχολείον. 2.Οι εντός της ακτίνος της σχολικής περιφερείας κατοικούντες, υπόχρεοι προς φοίτησιν παίδες αμφοτέρων των φύλων, εγγράφονται εις το σχολείον της περιφερείας των. Κατόπιν εγκρίσεως του αρμοδίου Επιθεωρητού και δι’ αποχρώντας λόγους δύναται να γίνη εγγραφή και εις σχολείον άλλης σχολικής περιφερείας. Η από περιφερείας εις περιφέρειαν μετεγγραφή μαθητού γίνεται κατά τας διατάξεις του άρθρ. 7 εδάφ. 3 του Νόμ. 4397 «περί στοιχειώδους εκπαιδεύσεως». ΚΕΦΑΛΑΙΟΝ Β΄ Σχολική ηλικία Άρθρ.10.-1.Οι διδάσκοντες εις την Ε΄ και ΣΤ΄ τάξιν υποχρεούνται να σημειώνωσιν εν τω υπό τούτων τηρουμένω ημερησίω ελέγχω τας απουσίας των μαθητών και τους βοηθούς εκάστης προφορικής δοκιμασίας και γραπτής ασκήσεως αυτών. Εντός δε του πρώτου δεκαημέρου του Φεβρουαρίου, δια τα σχολεία τα έχοντα θερινάς διακοπάς, διενεργείται γραπτή δοκιμασία των μαθητών εφ’ απάσης της κατά το εξάμηνον διδαχθείσης ύλης εκάστου θεωρητικού μαθήματος και της ιχνογραφίας και καλλιγραφίας. Εντός δε του πρώτου δεκαημέρου του Ιουνίου διενεργείται γραπτή απολυτήριος ή προαγωγική εξέτασις εφ’ απάσης της καθ’ όλον το σχολικόν έτος διδαχθείσης ύλης των εν τω προηγουμένω εδαφίω αναφερομένων μαθημάτων. Εις το τέλος εκάστης εξαμηνίας γίνεται υπό του διδάσκοντος συνολική ανακεφαλαίωσις της διδαχθείσης ύλης. 2.Αι ανωτέρω γραπταί δοκιμασίαι των δύο εξαμήνων συνίστανται: α)Δια τα Ελληνικά εις σύνθεσιν εν η δια του αυτού βαθμού ελέγχεται και η περί την ορθογραφίαν και την εφαρμογήν των γραμματικών κανόνων των μαθητών. β)Δια τα μαθηματικά, εις λύσιν ενός εκ των δύο προβλημάτων της πρακτικής αριθμητικής και ενός εκ δύο της πρακτικής γεωμετρίας. Ο μέσος όρος των δύο τούτων βαθμών αποτελεί τον βαθμόν της εις τα μαθηματικά ικανότητος του μαθητού. γ)Δι’ έκαστον των άλλων θεωρητικών μαθημάτων εις λύσιν του ενός εκ δύο ζητημάτων, αναφερομένων εις την εν τη τάξει διδαχθείσαν ύλην. δ)Δια την εν Ιχνογραφία δοκιμασίαν δίδεται προς ιχνογράφησιν θέμα ή αντικείμενον όμοιον προς τα εν τη τάξει διδαχθέντα. ε)Δια την Καλλιγραφίαν δίδεται θέμα σύμφωνον προς την κατά το αναλυτικόν πρόγραμμα διδασκομένην ύλην. 3.Τα ζητήματα της ανωτέρω γραπτής εξετάσεως ορίζονται δια κλήρου εκ δέκα ζητημάτων δι’ έκαστον μάθημα, εκλεγόμενα ή καταρτιζόμενα υπό του Διευθυντού εν συνεργασία μετά του διδάξαντος διδασκάλου, εφ’ όσον τοιούτος εδίδαξε μάθημά τι, ολίγον προ της ενάρξεως των εξετάσεων. Η εκλογή και ο καταρτισμός των ζητημάτων γίνεται κατά τρόπον ώστε να ελέγχηται ιδία η περί το αυτενεργείν ικανότης των μαθητών. Προς τούτο έκαστον των ζητημάτων δύναται ν’ αποτελήται εξ ενός ή πλειόνων ερωτημάτων. 4.Η γραπτή αύτη εξέτασις διεξάγεται ενώπιον του Διευθυντού του σχολείου και του διδάξαντος διδασκάλου, εφ’ όσον τοιούτος εδίδαξεν μάθημά τι, αι δε λύσεις των ζητημάτων γράφονται επί φύλλου χάρτου, φέροντος την σφραγίδα του σχολείου και την μονογραφήν του Διευθυντού, κατατίθενται δε εις το γραφείον του σχολείου διορθωμέναι δι’ ερυθράς μελάνης και βαθμολογημέναι, και φυλάσσονται εν αυτώ μέχρι της λήξεως του αμέσως επομένου σχολικού έτους. 5.Αι ημέραι και ώραι των ανωτέρω γραπτών εξετάσεων ορίζονται υπό του Διευθυντού του Σχολείου. Άρθρ.11.-1.Οι ένεκα οιουδήποτε λόγου μη υποστάντες εν όλω ή εν μέρει τας γραπτάς δοκιμασίας του πρώτου ή δευτέρου εξαμήνου, καλούνται υπό του Διευθυντού του σχολείου δια προσκλήσεως, αναρτωμένης εις την πινακίδα των γνωστοποιήσεων του σχολείου να προσέλθωσι και να υποστώσι ταύτας εντός 15 ημερών από της λήξεως των δοκιμασιών, εις ημέρας και ώρας οριζομένας υπό του Διευθυντού. Της προσκλήσεως ταύτης ο Διευθυντής, φροντίζει να λάβωσιν γνώσιν εγκαίρως και οι γονείς και κηδεμόνες των μαθητών. 2.Οι μετά την ανωτέρω πρόσκλησιν μη προσελθόντες κατά την ορισθείσαν προς δοκιμασίαν ημέραν βαθμολογούνται δια του βαθμού κακώς (0). Εκτός εάν η από της εν λόγω δοκιμασίας αποχή οφείλεται εις ασθένειαν ή άλλον σοβαρόν οικογενειακόν λόγον, υπό του Διευθυντού του σχολείου εκτιμώμενον. Εν τη περιπτώσει ταύτη εάν μεν πρόκειται περί του πρώτου εξαμήνου, ο μαθητής εξετάζεται οπόταν ο Διευθυντής ήθελεν ορίσει, ουχί δε πέραν του τελευταίου διμήνου του σχολικού έτους, μη προσερχόμενος δε εις την ορισθείσαν εξέτασιν βαθμολογείται δια του βαθμού Σελ. 203 Εγγραφές, Εξετάσεις, Προγράμματα κλπ. Στοιχειώδους Εκπαίδευσης 32.Γ.β.1 33 κακώς (0). Εάν δε πρόκειται περί του δευτέρου εξαμήνου, εξετάζεται εντός του δευτέρου δεκαπενθημέρου του Ιουνίου ή του δευτέρου δεκαπενθημέρου του Σεπτεμβρίου. Μαθητής μη δυνηθείς ένεκα ασθενείας να προσέλθη εις την κατά Σεπτέμβριον απολυτήριον δοκιμασίαν, δύναται να προσέλθη εις τας κατά Ιούνιον ή Σεπτέμβριον νενομισμένας προθεσμίας των επομένων σχολικών ετών. Άρθρ.12.-1.Οι εξαμηνιαίοι βαθμοί προόδου των μαθητών εν εκάστω μαθήματι εξάγονται ως εξής: α)Των θεωρητικών μαθημάτων του πρώτου εξαμήνου βαθμός εξαμηνιαίας προόδου είναι ο μέσος όρος, ο προκύπτων εκ του βαθμού της κατά εξάμηνον επιδόσεως εις τας προφορικάς δοκιμασίας και γραπτάς ασκήσεις αφ’ ενός, και εκ του βαθμού της κατά τας ανωτέρω διατάξεις ενεργηθείσης γραπτής δοκιμασίας αφ’ ετέρου. Των δε τεχνικών μαθημάτων, ων δεν γίνεται γραπτή δοκιμασία, βαθμός εξαμηνιαίας προόδου είναι ο κατ’ ελευθέραν κρίσιν των διδασκόντων ταύτα διδόμενος και δηλών την εις έκαστον των μαθημάτων τούτων επίδοσιν των μαθητών κατά το εξάμηνον. β)Του δευτέρου εξαμήνου βαθμός εξαμηνιαίας προόδου είναι ο βαθμός της επιδόσεως του μαθητού εις τας κατά το εξάμηνον τούτο προφορικάς δοκιμασίας και γραπτάς ασκήσεις. 2.Βαθμός της ετησίας προόδου των μαθητών εν εκάστω μαθήματι είναι ο μέσος όρος των τριών βαθμών, ήτοι: 1)του βαθμού του Α΄ εξαμήνου. 2)του βαθμού του Β΄ εξαμήνου. 3)του βαθμού της απολυτηρίου ή προαγωγικής γραπτής εξετάσεως. Εξάγεται δε ως εξής. Ο βαθμός του Α΄ εξαμήνου πολλαπλασιάζεται επί 1, ο βαθμός του Β΄ εξαμήνου επί 2 και ο της γραπτής εξετάσεως επί 1, το δε προκύπτον γινόμενον διαιρείται δια 4. Το πηλίκον της διαιρέσεως δίδει τον βαθμόν της ετησίας προόδου του μαθητού. Εν οις μαθήμασι δεν γίνεται γραπτή εξέτασις, ο βαθμός ετησίας προόδου είναι ο μέσος όρος των δύο εξαμηνιαίων βαθμών του μαθήματος, πολλαπλασιαζομένων του μεν βαθμού του Α΄ εξαμήνου επί 1, του δε βαθμού του Β΄ εξαμήνου επί 2 και διαιρουμένου του προκύπτοντος γινομένου δια 3. 4.Γενικός βαθμός προόδου του μαθητού είναι ο μέσος όρος των βαθμών ετησίας προόδου πάντων των εν τη τελευταία τάξει διδαχθέντων θεωρητικών και τεχνικών μαθημάτων. Σελ. 204 Άρθρ.13.-Βαθμοί ικανότητος και προόδου των μαθητών είναι οι επόμενοι και σημειούνται δι’ ακεραίων αριθμών ως εξής: α)Κακώς ........... δια του    0 β)Μετριώτατα ... » » 1 και 2 γ) Μετρίως ........ » » 3 και 4 δ)Σχεδόν καλώς . » » 5 ε)Καλώς ............ » » 6 και 7 ς)Λ.Καλώς ........ » » 8 και 9 ζ)Άριστα ........... » » 10 Άρθρ.14.-Ουδείς μαθητής προάγεται ή απολύεται αν ο γενικός βαθμός της ετησίας προόδου αυτού δεν είναι πλήρης σχεδόν καλώς (5). Κλάσματα των άνω του 5 βαθμών εάν μεν υπερβαίνουν την 1/2 μονάδα, υπολογίζονται ως ολόκληρος μονάς, εάν δε είναι μικρότερα της 1/2 μονάδος, παραλείπονται. Κάτω του βαθμού 5 τα κλάσματα ουδαμώς υπολογίζονται. Άρθρ.15.-Αι εξετάσεις των σχολείων των εχόντων χειμερινάς διακοπάς διεξάγονται εις ανάλογα προς τας διακοπάς χρονικά διαστήματα, καθοριζόμενα κατόπιν αποφάσεως των οικείων Εποπτικών Συμβουλίων. ΚΕΦΑΛΑΙΟΝ Ε΄ Κατατακτήριοι και απολυτήριοι εξετάσεις  των κατ’ ιδίαν διδαχθέντων και εξ  ιδιωτικών σχολείων μαθητών. Άρθρ.16.-1.Οι επιθυμούντες εκ των κατ’ ιδίαν διδαχθέντων και εκ των ιδιωτικών σχολείων προερχομένων μαθητών να υποστώσι κατατακτήριον εξέτασιν δια τινα των τάξεων του δημοτικού σχολείου, υποβάλλουσι δια των γονέων ή κηδεμόνων αυτών αίτησιν εις τον Διευθυντήν του σχολείου της σχολικής περιφερείας, εν η κατοικούσι ή τη εγκρίσει του Επιθεωρητού και εις τον Διευθυντήν άλλης σχολικής περιφερείας. Εν τη αιτήσει, εφ’ όσον πρόκειται περί των τριών ανωτέρων τάξεων του δημοτικού σχολείου επισυνάπτεται και πιστοποιητικόν σπουδής του διευθύνοντος το ιδιωτικόν σχολείον, εφ’ ω εφοίτησεν ο μαθητής, ή τυ διδάξαντος αυτόν κατ’ οίκον διδασκάλου. Ουδείς εν τούτοις προσέρχεται εις κατατακτήριον εξέτασιν ή εγγράφεται εις ην τάξιν ήθελε κριθή ικανός, εάν έχη ηλικίαν μικροτέραν της αναλογούσης εις την τάξιν ταύτην. 32.Γ.β.1 Εγγραφές, Εξετάσεις, Προγράμματα κλπ. Στοιχειώδους Εκπαίδευσης 34 Άρθρ.17.-1.Οι εξ ιδιωτικών σχολείων προερχόμενοι ή οι κατ’ οίκον διδαχθέντες δύνανται να υποστώσιν απολυτήριον εκ της ΣΤ΄ τάξεως του δημοτικού σχολείου εξέτασιν εις ο σχολείον ήθελε παραπέμψει αυτούς ο Επιθεωρητής, κατόπιν αιτήσεως των γονέων ή κηδεμόνων αυτών. Εν τη αιτήσει ταύτη επισυνάπτονται πιστοποιητικά σπουδών εκάστης των τριών ανωτέρων τάξεων του δημοτικού σχολείου εκδεδομένα υπό διδασκάλου, έχοντος τα προσόντα διδασκάλου δημοσίου σχολείου και αναφέροντα τα διδαχθέντα μαθήματα και τα σχολικά έτη, καθ’ α εδιδάχθησαν, ως και επίσημον βεβαίωσιν εφ’ απλού χάρτου ότι ο μαθητής έχει ηλικίαν ουχί κατωτέραν των 12 ετών. 2.Κατατακτήριον ή απολυτήριον εξέτασιν δύναται να υποστή τις και άνευ προσαγωγής των απαιτουμένων δικαιολογητικών, εάν το αρμόδιον εποπτικόν Συμβούλιον δια πράξεως αυτού ήθελε κρίνει ότι η προσαγωγή αυτών ένεκα ωρισμένων σοβαρών λόγων είναι αδύνατος. 3.Η τε κατατακτήριος και απολυτήριος εξέτασις διεξάγονται κατά τον υπό του άρθρου 7 του Νόμ. 4397 οριζόμενον δια την κατατακτήριον εξέτασιν χρόνον ενώπιον των διδασκάλων του σχολείου και κατά τον εξής τρόπον: Εάν μεν πρόκειται περί κατατακτηρίων εξετάσεων δια τινα των τριών κατωτέρων τάξεων, η εξέτασις γίνεται μόνον προφορικώς επί των μαθημάτων της τάξεως της κατωτέρας εκείνης, δι’ ην υφίστανται την εξέτασιν, εάν δε πρόκειται δια τινα των τριών ανωτέρων τάξεων, η εξέτασις γίνεται προφορικώς μεν εις πάντα τα μαθήματα, γραπτώς δε και προφορικώς εις τα Ελληνικά και τα μαθηματικά. Εάν δε πρόκηται περί απολυτηρίου εξετάσεως, ο μαθητής εξετάζεται γραπτώς και προφορικώς εις πάντα τα θεωρητικά μαθήματα και Ιχνογραφίαν και Καλλιγραφίαν, τα διδασκόμενα εν τη ΣΤ΄ τάξει. 4.Οι υφιστάμενοι κατατακτήριον εξέτασιν δύνανται να καταταχθώσι, κατ’ απόφασιν του Συλλόγου αναγραφομένην εν ιδία πράξει, ης αντίγραφον υποβάλλεται εις τον Επιθεωρητήν, εις οιανδήποτε τάξιν ήθελον κριθή ικανοί. 5.Οι αποτυγχάνοντες κατά την απολυτήριον εξέτασιν δύνανται να επανέλθωσι προς νέαν εξέτασιν μετά πάροδον ενός σχολικού έτους. 6.Βαθμός της εξετάσεως εν εκάστω μαθήματι είναι, εάν μεν πρόκηται περί γραπτής άμα και προφορικής εξετάσεως, ο μέσος όρος της γραπτής και προφορικής. Γενικός δε βαθμός επιτυχίας ο μέσος όρος των βαθμών πάντων των μαθημάτων. 7.Η εξέτασις των τοιούτων μαθητών δεν δύναται να γίνη εν οις σχολείοις υπηρετούσιν οι διδάξαντες αυτούς διδάσκαλοι. 8.Των κατά την διάρκειαν του σχολικού έτους υποστάντων κατατακτήριον εξέτασιν και καταταχθέντων εις τινα τάξιν ο βαθμός της ετησίας προόδου εξάγεται εκ του βαθμού, ον έλαβον κατά την εξέτασιν, και των βαθμών, ους ήθελον λάβει κατά το υπολειπόμενον διάστημα του σχολικού έτους. Άρθρ.18.-Αι περί ηλικίας μαθητών, χρόνου εγγραφής, χρόνου και τρόπου εξετάσεων υποχρεωτικής φοιτήσεως και βαθμολογίας διατάξεις ισχύουσι και δια τα ιδιωτικά σχολεία. Άρθρ.19.-Καταργείται πάσα προηγουμένη διάταξις αντικειμένη προς τας του παρόντος ούτινος η ισχύς άρχεται από της δημοσιεύσεως αυτού εις την Εφημερίδα της Κυβερνήσεως. Εις τον αυτόν επί της Παιδείας και Θρησκευμάτων υπουργόν ανατίθεται η δημοσίευσις του παρόντος Δ/τος. Άρθρ.2.-Ουδείς εγγράφεται εις την κατωτάτην τάξιν του δημοτικού σχολείου αν δεν είναι βεβαιωμένον κατά τα μητρώα του Δήμου ή της Κοινότητος ή ελλείψει τούτων κατά τα ληξιαρχικά βιβλία του Ιερέως, ότι συνεπλήρωσεν ή μέλλει να συμπληρώση μέχρι 1ης προσεχούς Ιανουαρίου, μη συμπεριλαμβανομένης, το 6ον έτος της ηλικίας του. Τους μη εγγεγραμμένους εις τα άνω βιβλία ο Διευθυντής εγγράφει εις το μαθητολόγιον, εφ’ όσον κατά την αντίληψίν του έχουσι την νόμιμον ηλικίαν, αποστέλλει δε πίνακα τούτων επί αποδείξει, εις τον Πρόεδρον της Κοινότητος και εις τον Νομάρχην δια την εγγραφήν αυτών εις τα οικεία μητρώα και φροντίζει να λάβη σχετικήν πιστοποίησιν περί της τοιαύτης εγγραφής των προς τακτοποίησιν του μαθητολογίου του. ΚΕΦΑΛΑΙΟΝ Γ΄ Σχολικόν έτος Έναρξις και λήξις μαθημάτων. Εγγραφαί Διακοπαί Ώραι διδασκαλίας. Άρθρ.3.-«1.Το σχολικόν έτος εις τα εν τω Κράτει σχολεία της στοιχειώδους Εκπαιδεύσεως άρχεται την 10 Σεπτεμβρίου και λήγει την 9 Σεπτεμβρίου του επομένου έτους. Το διδακτικόν έτος άρχεται την 10 Σεπτεμβρίου και λήγει την 30 Ιουνίου του επομένου έτους. 2.Αι εγγραφαί ενεργούνται από της 10 μέχρι της 20 Σεπτεμβρίου, τα δε μαθήματα άρχονται από της 21 Σεπτεμβρίου. Ο Διευθυντής του σχολείου υποχρεούται να υποβάλη την 1 Οκτωβρίου πίνακα του αριθμού των εγγραφέντων μαθητών κατά τάξεις και φύλον. 3.Ο Διευθυντής του σχολείου δημοσιεύει άμα τη ενάρξει του σχολικού έτους πίνακα των υποχρέων προς φοίτησιν παίδων, την δ’ επομένην της λήξεως της προθεσμίας προς εγγραφήν ειδοποιεί εγγράφως τους κηδεμόνας των μη εγγραφέντων περί των συνεπειών του Νόμου, εφ’ όσον δεν προσάγουν τους υπό την κηδεμονίαν των παίδας, τους υποχρέους προς φοίτησιν μέχρι της 30 Σεπτεμβρίου το βραδύτερον. 4.Κατά το προς εγγραφήν χρονικόν διάστημα ο Διευθυντής του σχολείου α) συντάσσει εν συνεργασία και μετά του λοιπού προσωπικού του σχολείου το ωρολόγιον πρόγραμμα του αρξαμένου σχολικού έτους, του οποίου αντίγραφον υποβάλλει αμελλητί εις τον προϊστάμενόν του Επιθεωρητήν μετά των τυχόν παρατηρήσεων επ’ αυτού του λοιπού προσωπικού.. β)Μεριμνά να λάβουν γνώσιν οι κηδεμόνες των μαθητών των εισαχθέντων διδακτικών βιβλίων και των αναγκαίων τετραδίων και λοιπών χρειωδών προς έγκαιρον προμήθειαν τούτων προς της ενάρξεως των μαθημάτων. γ)Μεριμνά δια τας αναγκαίας επιδιορθώσεις και καθαριότητα του διδακτηρίου, των επίπλων, της αυλής και του γυμναστηρίου και λαμβάνει τα προσήκοντα μέτρα δια την έναρξιν των εργασιών εις τον σχολικόν κήπον και το ζωοτροφείον του σχολείου. Σελ. 201 Εγγραφές, Εξετάσεις, Προγράμματα κλπ. Στοιχειώδους Εκπαίδευσης 32.Γ.β.1 31 δ)Έρχεται εις επαφήν μετά των γονέων και κηδεμόνων των μαθητών δια να γνωρίση την οικογενειακήν και οικονομικήν κατάστασιν τούτων και επί τη βάσει της ερεύνης του της παρέχει σχετικάς οδηγίας εις τους γονείς περί της ορθής ανατροφής των τέκνων των, εν συνεννοήσει δε μετά των σχολικών εφορειών και των κοινοτικών και εκκλησιαστικών αρχών λαμβάνει μέτρα περί της λειτουργίας των μαθητικών συσσιτίων και της δωρεάν παροχής βιβλίων, γραφικής ύλης και άλλων βοηθημάτων εις τους αποδεδειγμένους απόρους μαθητάς. ε)Μελετά το περιβάλλον του σχολείου του, δια να γνωρίση την φύσιν, έτι δε και την ιστορίαν και τον λαϊκόν πολιτισμόν του τόπου προς χρησιμοποίησιν τούτων εις το μορφωτικόν έργον του. 5.Η εορτή της σημαίας τελείται την 26 Σεπτεμβρίου. 6.Τα μαθήματα των σχολείων στοιχειώδους εκπαιδεύσεως λήγουν την πρώτην Κυριακήν του τελευταίου δεκαημέρου του Ιουνίου, κατά την οποίαν τελείται επί τη λήξει των μαθημάτων σχολική εορτή, κατά πρόγραμμα καταρτιζόμενον υπό του Συλλόγου των διδασκάλων. Εις την εορτήν ταύτην καλούνται να παραστούν αι τοπικαί αρχαί και οι κηδεμόνες των μαθητών. Πάσα επίδειξις προκαλούσα καταπόνησιν ή απασχόλησιν των μαθητών από των μαθημάτων των απαγορεύεται. 7.Το αποτέλεσμα της ετησίας προόδου των μαθητών ανακοινούται την επομένην της σχολικής εορτής». Το άρθρ. 3 αντικατεστάθη ως άνω δια του Κ.Δ. 22 Ιουν./6 Ιουλ. 1940. Άρθρ.4.-1.Τα τοπικά εποπτικά Συμβούλια δύνανται, δια τοπικούς κλιματολογικούς λόγους, να ορίζωσι δι’ ωρισμένα σχολεία αντί των θερινών χειμερινάς διακοπάς συνεχείς και ουχί μακροτέρας των δύο και ημίσεος μηνών. 2.Εις τα σχολεία ταύτα η έναρξις και λήξις των μαθημάτων, η εορτή της Σημαίας και η σχολική εορτή ορίζονται υπό των οικείων εποπτικών Συμβουλίων αναλόγως του χρόνου των διακοπών. Άρθρ.5.-1.Κατόπιν αποφάσεως του Εποπτικού Συμβουλίου, στηριζομένης εις γνώμην του αρμοδίου Υγειονομικού Επιθεωρητού ή Σχολιάτρου της περιφερείας ή εν ελλείψει τούτων του Νομιάτρου, δύνανται να διακοπώσιν ένεκα επιδημικής νόσου τα μαθήματα των σχολείων μέχρι δέκα πέντε ημερών. Δια την παράτασιν της διακοπής πέραν του δεκαπενθημέρου απαιτείται έγκρισις του Υπουργείου της Παιδείας. Σελ. 202 2.Ομοίως κατόπιν αποφάσεως του Εποπτικού συμβουλίου, δύνανται να διακοπώσι τα μαθήματα επί ημέρας τινάς, εν οις είναι αδύνατος η λειτουργία, λόγω απασχολήσεως των μαθητών εις επειγούσας γεωργικάς εργασίας. 3.Εις α σχολεία ήθελον διακοπή δια τον ως άνω λόγον τα μαθήματα, δύναται, μετ’ απόφασιν του Εποπτικού Συμβουλίου, να παραταθή ο χρόνος της λήξεως των μαθημάτων και της εκτελέσεως της σχολικής εορτής επί χρονικόν διάστημα ίσον προς το της διακοπής, αλλ’ ουχί πέραν της 10ης Ιουλίου. Άρθρ.6.-«Τα μαθήματα των σχολείων της στοιχειώδους εκπαιδεύσεως διακόπτονται καθ’ ας ημέρας διακόπτονται και τα μαθήματα των σχολείων της Μέσης Εκπαιδεύσεως κατά τας περί των σχολείων τούτων ισχυούσας διατάξεις». Το άρθρ. 6 αντικατεστάθη ως άνω δια του Κ.Δ. 22 Ιουν./6 Ιουλ. 1940. Άρθρ.7.-Αι διατάξεις του ανωτέρω άρθρου δεν ισχύουσι δια τα Ισραηλιτικά και Μουσουλμανικά σχολεία, τα οποία ακολουθούν ίδιον εορτολόγιον, πλην της Εθνικής εορτής καθ’ ην αργούσι και ταύτα. Οι δε διδάσκοντες εις αυτά Χριστιανοί το θρήσκευμα διδάσκαλοι αμφοτέρων των φύλων διακόπτουσι την διδασκαλίαν. α)Καθ’ ας ημέρας διακόπτουσι τα μαθήματα τα σχολεία εν οις διδάσκουσι. β)Μέχρι της 10ης π.μ. εκάστης Κυριακής. γ)Την παραμονήν και την ημέραν των Χριστουγέννων. δ)Την παραμονήν και την 1ην του Νέου έτους. ε)Την ημέραν των Θεοφανείων. ς)Την Μ. Παρασκευήν, το Μ. Σάββατον και την πρώτην και δευτέραν ημέραν του Πάσχα. Άρθρ.8.-Αι ώραι της καθ’ ημέραν διδασκαλίας κανονίζονται κατ’ απόφασιν των οικείων Εποπτικών Συμβουλίων, αναλόγως των ιδιαιτέρων κλιματολογικών συνθηκών ή των ασχολιών των κατοίκων της σχολικής περιφερείας. 32.Γ.β.1 Εγγραφές, Εξετάσεις, Προγράμματα κλπ. Στοιχειώδους Εκπαίδευσης 32 ΚΕΦΑΛΑΙΟΝ Δ΄ Έλεγχος προόδου μαθητών Εξετάσεις Άρθρ.9.-1.Ο διδάσκαλος εκάστης των τεσσάρων πρώτων τάξεων τηρεί, υπό την εποπτείαν του Διευθυντού του Σχολείου, ημερήσιον έλεγχον της τακτικής φοιτήσεως και προόδου εκάστου μαθητού. Εν τω ελέγχω τούτω αναγράφονται αι απουσίαι του μαθητού και αι επί της προόδου εις τα μαθήματα και της διαγωγής αυτού παρατηρήσεις του διδασκάλου. Εις το τέλος εκάστου διμήνου, ο διδάσκαλος έχων υπ’ όψει τας προφορικάς δοκιμασίας και γραπτάς ασκήσεις, εις ας κατά το διάστημα του διμήνου υπεβλήθη ο μαθητής, βαθμολογεί την εις έκαστον μάθημα επίδοσιν του μαθητού, κοινοποιεί δε το αποτέλεσμα δια του Διευθυντού του σχολείου εις τους γονείς ή κηδεμόνας των μαθητών δια ειδικού ελέγχου προόδου των μαθητών. 2.Το αποτέλεσμα τούτο αναγράφεται εν τω Γενικώ Ελέγχω του σχολείου, ο μέσος όρος των διμηνιαίων τούτων βαθμών αποτελεί τον γενικόν βαθμόν εκάστου μαθήματος, ο δε μέσος όρος των ούτω εξηγμένων γενικών βαθμών πάντων των μαθημάτων αποτελεί τον βαθμόν της ετησίας προόδου εκάστου μαθητού. 